section_heading: Životopis
paragraph_text: Mijo Oreški rođen je 6. rujna 1905. godine u Zagrebu. Član je SKOJ-a od 1922. godine, a sekretar Mjesnog komiteta SKOJ-a za Zagreb od 1923. godine. Godine 1924. postao je član Pokrajinskog komiteta SKOJ-a za Hrvatsku i Slavoniju, a 1925. godine član Centralnog komiteta SKOJ-a. Zajedno s Jankom Mišićem i Francom Klopčičem pokrenuo je i uređivao časopis Mladi boljševik. Godine 1926. odlazi na rad u Centralni komitet SKOJ-a u Beograd. Na Trećem kongresu SKOJ-a održanom u jesen 1926. godine u Sloveniji, izabran je za organizacijskog sekretara Centralnog komiteta SKOJ-a. U drugoj polovici 1928. godine završio je partijski kurs u Njemačkoj. Poslije uvođenja Šestojanuarske diktature i uhićenja Paje Marganovića 1929. godine, postaje politički sekretar SKOJ-a i jedan od najbližih suradnika Đure Đakovića.<ref>Nada Bogdanov, [http://books.google.rs/books?id=hVAUAQAAIAAJ&q=Mijo+Ore%C5%A1ki&dq=Mijo+Ore%C5%A1ki&hl=en&sa=X&ei=7gI1VJPVGMXZywO3jILAAw&redir_esc=y ''Enciklopedija Leksikografskog zavoda, sv. 4''], Jugoslavenski leksikografski zavod, Zagreb, 1968., str. 672.